162 Az Európai Unió Hivatalos Lapja 15/3. kötet 31997D0266 1997.4.24. AZ EURÓPAI KÖZÖSSÉGEK HIVATALOS LAPJA L 107/1 A BIZOTTSÁG HATÁROZATA (1996. december 18.) a Natura 2000 keretében javasolt területek adatszolgáltatási űrlapjáról (97/266/EK) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel az Ausztria, Finnország és Svédország csatlakozási okmányával módosított, a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelvre (!) és különösen annak 4. cikke (1) bekezdésének második albekezdésére, mivel a 92/43/EGK irányelv 4. cikke (1) bekezdésének második albekezdése rendelkezik arról, hogy a tagállamok megküldjék a Bizottságnak a Natura 2000 keretében javasolt területek listáját az említett 4. cikk (1) bekezdésének első albekezdése szerint, azok mindegyikére vonatkozó adatszolgáltatással együtt a Bizottság által az említett irányelv 21. cikkében meghatározott eljárás szerint kidolgozott űrlapon; mivel mindegyik Natura 2000 által javasolt területről az űrlapokhoz meg kell adni a terület térképét, nevét, földrajzi elhelyezkedését, nagyságát és azokat az adatokat, amelyek a terület kiválasztásánál használt kritériumokból következnek; mivel az e határozatban előírt intézkedések összhangban vannak a 92/43/EGK irányelv 20. cikke alapján felállított bizottság véleményével, ELFOGADTA EZT A HATÁROZATOT: 1. cikk A 92/43/EGK irányelv 4. cikke (1) bekezdésének második alpontja szerinti adatközlésre szolgáló űrlap e határozat mellékletében megadottak szerint elfogadásra kerül. (4) . HL L 206., 1992.7.22., 7. o.